EKIMU ku bintu ebibadde biwa Ivan Ssemwanga essanyu bye byana.
Mu bifo ebisanyukirwamu abadde anyumirwa nnyo obulamu bw’ebyana okumubugiriza.
Ng’oggyeeko Zari Hussein maama w’abaana be abasatu, Ssemwanga azze ayogerwako okubeera mu nkolagana ey’enjawulo n’abawala abawerako kyokka waliwo n’abo abalidde ku ssente ze ababadde beezira kuwulira ebbaala mw'ali ne balumba abagulire eby’okunywa n’okulya.
Kyokka abadde yettanira nnyo ebyana ebyamyuka ng'amatungulu era nga bimuwa essanyu.
Omukwano gwa Zari ne Ivan gubadde gwa ngeri nga siiti. Beekyawa ne wayita akaseera ne baddihhana.
Nickita: Ono katono alyewo obufumbo bwa Zari. Mu 2012 nga Ssemwanga akizudde nti Zari agabira Isaac Lugudde omuzannyi w’omupiira gw’ensero ebyalo, yafuna ekyana embooseera ekyamanyibwa nga Nickita.
Mu biseera ebyo nga babeera bombi mu buli kifo n'amuwa n’emmotoka ekika kya BMW.
Oluvannyuma Zari yasitula olutalo okutaasa amaka n'addira bba era n'alwanyisa nnyo Nickita n'emmotoka gye baali bamuwadde n'agimuggyako.
Sharon O (ku kkono). Wakati mu laavu ya Zari ne Ssemwanga okuyuuga, mu 2013, amawulire gaayitihhana nga galaga nga Ssemwanga bw'ayingizzaawo omuyimbi Sharon O era bateekateeka kwanjula.
Wabula mu kiseera ekyo Sharon O yategeeza nti enkolagana ye ne Ssemwanga ekoma ku mukwano ogutali gwa mu kisenge.
Ye Ssemwanga yategeeza nti yali yeegomba Sharon kubanga anyirira kyokka bakoma ku mukwano ogwabulijjo.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn